stanford-oval/wikipedia huggingface dataset:
Eastern Air Linesin lento 401
Tapahtumien kulku

Lento 401 lähti John F. Kennedyn kansainväliseltä lentoasemalta kello 21.20, ja se noudatti mittarilentosääntöjä. Lähestyessään Miamin kansainvälistä lentoasemaa miehistö laski laskutelineet, mutta nokkatelineen valo, joka ilmoittaisi miehistölle, että teline on alhaalla, ei syttynyt. Tämän jälkeen kapteeni nosti ja laski laskutelineet uudelleen, mutta valo ei syttynyt vieläkään. Miehistö ilmoitti Miamin lennonjohdolle, että nokkatelineen valo ei syty, ja he pyysivät lupaa kiertää kentän. Miehistö otti yhteyttä kello 23.34 lähestymislennonjohtoon ilmoittaen nousevansa 600 metriin, jotta he voisivat saada nokkatelineen valon palamaan. Kello 23.35 lennonjohto käski miehistön pitää 600 metrin korkeus ja suunnata pohjoiseen.
Kello 23.36 perämies kytki autopilotin, ja lennonjohto käski lennon 401 kääntyä suuntaan 300. Minuuttia myöhemmin kapteeni käski lentomekaanikkoa menemään alemmalle tasolle tarkistamaan laskutelineet fyysisesti. Samalla kone laskeutui noin 30 metriä alaspäin, minkä jälkeen nokkaa nostettiin. Kello 23.38 lento 401 ilmoitti lennonjohdolle, että heidän täytyisi pysyä ilmassa vähän pidempään, jos vaikka saisivat valon toimimaan.
Kello 23.40 ohjaamossa kuului varoitusääni, jonka mukaan koneen korkeus oli muuttunut noin 75 metriä. Korkeutta ei kuitenkaan korjattu, eikä siitä keskusteltu miehistön kesken. Kello 23.41 perämies palasi ohjaamoon ja ilmoitti, ettei hän näe laskutelineen tankoja, minkä jälkeen tarkkailijan paikalla ollut huoltaja meni auttamaan häntä. Lennonjohto huomasi kello 23.41 koneen korkeuden olevan vain noin 300 metriä, jolloin hän kysyi koneelta heidän tilannettaan. Lennonjohtaja kertoi myöhemmin esittäneensä kysymyksen, sillä vaikka korkeudenmuutokset eivät olleet epätavallisia, kone oli laskeutumassa hänen vastuualueensa ulkopuolelle.
Miehistö ilmoitti yrittävänsä laskeutumista uudelleen. Perämies sanoi kello 23.42: "Korkeudellemme on tapahtunut jotain." ja "Mehän olemme yhä 600 metrissä, vai mitä?", mihin kapteeni vastasi: "Mitä täällä tapahtuu?". Koneen korkeusvaroitin aktivoitui kaksi sekuntia ennen törmäystä. Kone osui maahan Evergladesissa kello 23.42.12 noin 28 asteen kallistuskulmassa vasemmalle ja tuhoutui törmäyksessä.
Miamin lennonjohto sai ilmoituksen isosta räjähdyksestä lännessä päin. Yhdysvaltain rannikkovartiosto aloitti pelastustyöt heti kun Miamin lennonjohto oli antanut hälytyksen. Onnettomuuspaikka löydettiin noin 15–20 minuutissa. Pelastusoperaatio saatiin päätökseen noin neljässä tunnissa. Eloonjääneistä 68 vietiin helikoptereilla sairaalahoitoon.
Tutkinta ja onnettomuuden syyt

Onnettomuuden aiheutti pääasiassa miehistön tilannetajun menetys. Miehistön yrittäessä korjata viallista valopaneelia kukaan ei huomannut, että autopilotti oli kytketty vahingossa pois, ja että kone menetti korkeutta. Uskotaan että kapteeni oli kääntyessään puhumaan lentomekaanikolle työntänyt ohjaussauvaa vahingossa, mikä olisi kytkenyt autopilotin pois päältä. Kyseessä oli turvajärjestelmä, jolla manuaalisen hallinnan saaminen olisi helppoa. Myöskään varoitusääntä, joka ilmoitti korkeuden muuttumisesta, ei mahdollisesti oltu kuultu, koska se kuului lentomekaanikon kaiuttimesta mekaanikon ollessa alhaalla tarkistamassa laskutelineitä. Itse laskutelineestä ei löydetty vikaa.
Tutkinnan vastuulleen ottanut Yhdysvaltain kansallinen liikenneturvallisuuslautakunta (NTSB) totesi onnettomuusraportissaan onnettomuuden todennäköisen syyn olleen se, ettei miehistö tarkkaillut mittaristoaan lennon viimeisten neljän minuutin aikana. Miehistö ei siis täten huomannut nopeaa laskeutumista eikä kyennyt nostamaan konetta ajoissa.
Seuraukset

NTSB suositteli Yhdysvaltain ilmailuhallinnolle L-1011 TriStar -tyyppisille koneille teknisiä parannuksia, kuten ohjeen, josta näkee, kuinka laskutelineiden visuaalinen tarkastaminen toimii, sekä yli 75 metrin korkeuspoikkeamsta varoittavan valon.
Lennon 401 matkustajista ja miehistön jäsenistä on väitetysti tehty useita aavehavaintoja, kuten kapteenin ja perämiehen näkeminen toisessa L-1011 TriStar -lentokoneessa. Yhden kapteenin kerrottiin joutuneen menemään tarkistamaan lentäjäpukuista matkustajaa, joka vaikutti eleettömältä. Kapteeni oli kertoman mukaan tunnistanut hänet lennon 401 kapteeni Bob Loftiksi. Toisaalla lentoemännän kerrotaan nähneen lentomekaanikon kasvot uunin ovessa varoittaen tulipalosta. Saman mekaanikon on kerrottu olleen toisen koneen ohjaamossa ja varoittaneen vialliasesta virtapiiristä, joka myöhemmin löydettiin.
Onnettomuutta on käsitelty Cineflixin Lentoturmatutkinta-sarjassa kauden 5 jaksossa "Fatal Distraction",
Onnettomuuskone maaliskuussa 1972.
Lennon 401 laskeutumisreitti.
Erika Utriainen

Erika Maria Utriainen (s. 15. lokakuuta 1986 Kemi) on suomalainen keskimatkojen juoksija. Hän edustaa Veitsiluodon Kisaveikkoja ja häntä valmentaa Vili Kesti. Vuoteen 2015 saakka häntä valmensi Kari Utriainen.
Utriainen on saavuttanut  sisäratojen SM-kilpailuissa pronssia 800 metrin juoksussa 2022. Kalevan kisoissa hän on sijoittunut samalla matkalla parhaimmillaan seitsemänneksi 2021. Viestijuoksun SM-kilpailuissa hän on saavuttanut 4 × 400 metrin viestissä kultaa 2018 ja 2020, hopeaa 2016 ja 2021 sekä pronssia 2019.
Utriainen juoksi 800 metrin ennätyksensä 2.08,83 Kuopion SM-hallikilpailuissa 20. helmikuuta 2022.
Jakob Johan Malmberg

Jakob (Jacob) Johan Malmberg (10. joulukuuta 1786 Kuopio – 31. elokuuta 1845 Kuopio) oli suomentaja ja kruununvouti.
Hänen vanhempansa olivat Turun seudulta Kuopioon muuttaneet kirvesmies Matti (Mats) Malmberg ja Hebla Matintytär. Hän oli naimisissa Gustava Frederika Holmbergin kanssa. Heidän poikansa oli asessori ja herännäisjohtaja Karl August Malmberg.
Hän aloitti nimismiehenä ja toimi sitten Savon vt. kruununvoutina mutta erosi virasta 1824. Hän kuitenkin jatkoi suomennoksia. Ainoa oma tuotanto oli vuodelta 1834 pieni arkkivirsi, Kirkko Virren Koettelemus, josta vuonna 1837 julkaistiin kaksi painosta, jälkimmäinen hivenen korjailtuna.
Suomennoksia

John Bunyan, Yhden kristityn vaellus : autuahan ijankaikkisuteen ; saksasta suomeksi käätty Jakob Johan Malmbergilta. Turku 1809, 5. painos Turku 1835, 6. painos Helsinki 1848, uusi painos Frenckell, Helsinki 1857, ilmestyi uudella nimellä Kristityn lesken ja lasten waellus ijankaikkisuuteen ; jonka Johan Bunian on engelskaksi kirjoittanut ja Jakob Johan Malmberg saksasta suomeksi kääntänyt. J. W. Lillja ja kumpp, Turku 1861, 9. painos nimellä Kristityn vaellus autuaaseen ijankaikkisuuteen. Frenckell, Helsinki 1879
Carl Jonas Love Almqvist : Kansakunnan kirja : Työn kunnia. J. Karsten, Kuopio 1843
Kirjallisuutta

Petri Lauerma : Kristityn vaellus varhaisnykysuomen merkinnässä : Jakob Johan Malmbergin suomennosten kielellinen kehitys 1800-luvun kirjasuomen murroksessa. Kotimaisten kielten keskus, Helsinki 2012
Etiopiansitruunahemppo

| Etiopiansitruunahemppo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Afrikanhempot Crithagra
Laji::  citrinelloides
Kaksiosainen nimi
 Crithagra citrinelloides  (Rüppell, 1840) 
Synonyymit
 Serinus citrinelloides 
Katso myös
   Etiopiansitruunahemppo Wikispeciesissä   Etiopiansitruunahemppo Commonsissa 
Infobox OKNimi-testi OKIUCN-testi OK: 
Etiopiansitruunahemppo (Crithagra citrinelloides) eli aiemmalta nimeltään afrikansitruunahemppo on peippojen heimoon kuuluva varpuslintu.
Levinneisyys

Etiopiansitruunahemppoa tavataan Eritreassa, Etiopiassa ja Keniassa. Lajia on kuvattu yleiseksi ja laajalle levinneeksi, ja sen kanta on vakaa. Se on luokiteltu elinvoimaiseksi.
Etiopiantikkanen

| Etiopiantikkanen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Afrikantikkaset Dendropicos
Laji::  abyssinicus
Kaksiosainen nimi
 Dendropicos abyssinicus  (Stanley, 1814) 
Katso myös
   Etiopiantikkanen Wikispeciesissä   Etiopiantikkanen Commonsissa 
Infobox OKNimi-testi OKIUCN-testi OK: 
Etiopiantikkanen (Dendropicos abyssinicus) on itäafrikkalainen tikka. Sen esiintymisalue käsittää alueen Eritrean Anseberjoelta itään Harariin ja etelään Alataan. Edward Smith-Stanley kuvaili lajin holotyypin Etiopiasta vuonna 1814.
Jan-Erik Kaisla

| Jan-Erik Kaisla> Henkilötiedot |
| --- | --- |
Syntynyt: 21. tammikuuta 1986 (ikä 38) Vantaa
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  174 cm
Paino:  73 kg
Seura
Seura:  Kiekko-Vantaa
Sarja:  Mestis
Aik. seurat:  HeKi (Mestis) SaiPa (SM-liiga)
Jan-Erik Kaisla (s. 21. tammikuuta 1986 Vantaa) on suomalainen jääkiekkomaalivahti. Kaisla on Kiekko-Vantaan kasvatti, joka on edustanut juniorina myös kahden kauden ajan Lappeenrannan SaiPaa, minä aikana hän pääsi kerran pelaamaan SaiPan edustusjoukkueessa SM-liigassa, kun hänet vaihdettiin maalille kesken ottelun. Mestiksessä Kaisla oli Heinolan Kiekon maalivahti kahden kauden ajan, kunnes palasi takaisin kasvattajaseuraansa. Kaisla pelasi ensimmäisen kerran miesten sarjoissa kaudella 2005–2006 pelaten kaksi ottelua Kiekko-Vantaan paidassa.
Kaislan isä oli jääkiekkotuomari Karl-Gustav Kaisla.
Inuyaman linna

| Inuyaman linna> 犬山城, Inuyama-jō |
| --- | --- |

Sijainti:   Inuyama, Aichin prefektuuri, Japani
Valmistumisvuosi:  1537
Rakennuttaja:  Oda Nobuyasu
Korkeus:  Keskustorni 25 m
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Inuyaman linna (jap. 犬山城, Inuyama-jō) on linna Inuyamassa, Aichin prefektuurissa, Japanissa. Linnan rakennutti Oda Nobuyasu ja se valmistui vuonna 1537.
Linnan keskustorni on vanhin edelleen pystyssä oleva puinen linnatorni Japanissa ja linna on nimetty Japanin kansalliseksi aarteeksi.
Aiheesta muualla

Kuvia tai muita tiedostoja aiheesta Inuyaman linna Wikimedia Commonsissa
Inuyaman linnan virallinen sivu (japaniksi)
James Smith

James Smith -nimisiä henkilöitä ovat:
James Smith (1719–1806), yhdysvaltalainen poliitikko
James Smith (1909–1982), yhdysvaltalainen kilpapurjehtija
James Smith (s. 1953), yhdysvaltalainen nyrkkeilijä
James Smith (s. 1985), englantilainen jalkapalloilija
James Edward Smith (1759–1828), englantilainen kasvitieteilijä ja entomologi, Linnean Societyn perustaja
James Skivring Smith (1825–1892), Liberian presidentti 1871–1872
James Todd Smith, LL Cool J (s. 1968), yhdysvaltalainen rap-artisti ja näyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”James Smith”, voi hakea sivunnimihaulla, laajalla sivunnimihaulla tai tekstihaulla.
Inuvialuktun

| Inuvialuktun> Tiedot |
| --- | --- |
Alue:  Kanada
Virallinen kieli:  Luoteisterritoriot ( Kanada)
Puhujia:  400–700
Sija:  ei 100 suurimman joukossa
Kirjaimisto:  latinalainen
Kielitieteellinen luokitus
Kielikunta:  eskimo-aleuttilaiset kielet
Kieliryhmä:  eskimokielet inuiittikielet
Kielikoodit
ISO 639-1:  iu
ISO 639-2:  iku
ISO 639-3:  ikt
 Ohje 
Inuvialuktun on Kanadassa puhuttava eskimo-aleuttilainen kieli. Nimeä käytetään yleisesti kuvaamaan erilaisia Kanadan Luoteisterritorioissa inuvialuit-inuiittien puhumia kieliä.
Kielestä SIL International käyttää nimeä Western Canadian Inuktitut ja koodia ikt. Inuktitutin kielestä käytetään nimeä Eastern Canadian Inuktitut ja koodia ike. Molempien kielien ISO 639-2 -koodi on kuitenkin sama iku.
Inuvialuktun on virallinen kieli Luoteisterritorioissa ja sitä kirjoitetaan latinalaisin aakkosin. Virallinen näkemys kielestä kuitenkin poikkeaa hieman kielitieteilijöiden näkemyksestä. Kielitieteilijöiden mukaan kyse on kolmesta varsin erilaisesta ja etäisestä murteesta, jotka virallisesti on niputettu yhteen.
Se kuuluu inuiittikielten murrejatkumoon, joka alkaa Alaskasta ja jatkuu nauhamaisena ketjuna pitkin Pohjois-Amerikan mantereen pohjoisrannikkoa aina Labradorin niemimaalle saakka ja edelleen Baffininsaaren kautta Grönlannin länsi- ja itärannikolle. Inuvialuktunin läheisimmät sukukielet ovat inupiaq Alaskassa, inuktitut Kanadan itäosissa sekä grönlanti Grönlannissa.
Nykytilanne

Inuvialuktunia puhutaan läntisen Kanadan pohjoisosissa, pääasiassa Luoteisterritorioissa ja Nunavutissa. Kieli jakautuu kolmeen päämurteeseen, jotka ovat uummarmiutun, siglitun (sigliq) ja inuinnaqtun (kangiryuarmiutun).
Inuvialuitien pääkieleksi on viime vuosina tullut englanti. Tilastot kielen käytöstä Luoteisterritorioissa vaihtelevat, mutta kaikki ovat samaa mieltä siitä, että kieli ei ole elinvoimainen. Inuvialuit Cultural Resource Centren mukaan vain suunnilleen 10 % 4 000:sta inuvialuiteista puhuu mitään kielen murretta ja vain 4 % käyttää sitä kotona . Kanadan tilastokeskuksen mukaan vuonna 2001 kieltä itse ilmoitti puhuvansa 765 henkilöä 3 905:stä.
Espanyan metroasema

Espanya on yksi Barcelonan metron tärkeimmistä ja vilkkaimmista asemista. Se on TMB:n liikennöimien metrolinjojen 1 ja 3 sekä FGC:n liikennöimän linjan 8 käytössä. Asema sijaitsee Plaça d’Espanya -aukion alla Sants-Montjuïcin alueella.
Espanyan asema avattiin kaupungin ensimmäisten metroasemien joukossa vuonna 1926. Asema rakennettiin mahdollistamaan suuret matkustajamäärät, sillä vuoden 1929 maailmannäyttely keskittyi juuri Espanya-aukion ympärille. Vuonna 1975 asemaa uudistettiin ja se sai uudet laiturit. Vanha asema-alue muutettiin lippuhalliksi ja liiketiloiksi.
Espanya on myös Barcelonan lähijunaverkoston merkittävä asema. Lähijunaverkossa asemaa merkitään nimellä Barcelona-Pl. Espanya. Se on FCG:n linjojen S33, S4, S7 ja S8 sekä Rodalies-junien R5 ja R6 käytössä.
Aiheesta muualla

Espanyan asema Trens de Catalunya -sivustolla (katalaaniksi)
Delta Goodrem

| Delta Goodrem |
| --- | --- |
 Delta Goodrem vuonna 2016.
Henkilötiedot
Syntynyt: 9. marraskuuta 1984 (ikä 39) Sydney, Australia
Ammatti:  laulaja, lauluntekijä, näyttelijä
Muusikko
Laulukielet:  englanti
Aktiivisena:  näyttelijänä 1993–   laulajana 2001–
Tyylilajit:  pop, balladi
Soittimet:  laulu, piano, koskettimet
Levy-yhtiöt:  Sony BMG, Columbia Records, Mercury Records
Aiheesta muualla
www.deltagoodrem.com
  [ Muokkaa Wikidatassa ] [ ohje ]  
Delta Goodrem (s. 9. marraskuuta 1984 Sydney) on australialainen laulaja, lauluntekijä ja näyttelijä. Goodremin kappaleet ovat enimmäkseen popmusiikkia ja rauhallisia balladeja. Piano on tärkeässä osassa hänen musiikissaan. Goodremin tunnetuimpia kappaleita ovat ”Lost Without You”, ”Not Me, Not I”, ”Born to Try”, ”Out of the Blue” ja yhdessä Brian McFaddenin kanssa levytetty duetto ”Almost Here”.
Ura

Goodrem aloitti pianonsoiton kahdeksanvuotiaana ja alkoi säveltää lauluja yhdeksänvuotiaana. 13-vuotiaana hän lähetti levy-yhtiölle demon lauluistaan. Vuonna 2001 häneltä ilmestyi single ”I Don't Care”, joka ei menestynyt. Hän sai kuitenkin osan Australiassa suositusta Neighbours-televisiosarjasta ja esiintyi siinä vakituisesti vuosina 2002–2003.
Goodremin esikoisalbumi Innocent Eyes ilmestyi vuonna 2003 ja menestyi hyvin etenkin Australiassa ja Britanniassa. Albumi on myynyt maailmanlaajuisesti 2,5 miljoonaa kappaletta. Viisi albumin singleä nousi Australiassa listaykkösiksi. Albumin tunnetuimpia kappaleita ovat ”Not Me, Not I”, ”Lost Without You” ja ”Born to Try”. Innocent Eyes -albumin musiikki on enimmäkseen kevyttä ja elämänmyönteistä.
Pian albumin ilmestymisen jälkeen Goodremillä todettiin Hodgkinin tauti, imusolmukesyöpä. Hän joutui jättämään työnsä tilapäisesti, mutta parantui syövästä. Vuonna 2004 häneltä ilmestyi albumi Mistaken Identity. Toinen albumi sisältää positiivisten laulujen ohella myös edellistä albumia synkempiä ja surullisempia teemoja muun muassa Goodremin sairauteen liittyen.
Vuonna 2006 Goodremiltä julkaistiin Japanissa albumi, joka sisälsi edellisillä levyillä julkaistuja kappaleita sekä uuden kappaleen ”Flawed”. Albumin nimeksi tuli sama kuin ensimmäisen levyn nimi, Innocent Eyes, mutta levyllä oli mukana myös muutamia Mistaken Identity -albumin kappaleita.
Goodremin albumi Delta julkaistiin Australiassa lokakuussa 2007. Ensimmäinen single albumilta oli ”In This Life”. Albumin jälkeen Goodrem teki konserttikiertueen, jonka esityksiä julkaistiin vuonna 2009 DVD:llä Believe Again Tour.
Goodrem toimi The Voice of Australia -musiikkiohjelmassa tuomarina alkuvuodesta 2012. Hän julkaisi albumin Child of the Universe saman vuoden lokakuussa ja joululauluja sisältävän EP:n Christmas joulukuussa. Vuonna 2013 Goodrem juhlisti Innocent Eyes -albumin ilmestymisestä kulunutta 10 vuotta levyttämällä albumin uudelleen akustisesti. Akustisen version nimi on Innocent Eyes: Ten Year Anniversary Acoustic Edition.
Marraskuussa 2013 Goodrem ilmoitti, ettei palaa The Voice of Australia -ohjelmaan. Hän alkaa sen sijaan toimia tuomarina Australian The Voice Kids -ohjelmassa.
Yksityiselämä

Goodrem oli kihloissa irlantilaisen poplaulaja Brian McFaddenin kanssa. He ovat levyttäneet yhdessä duetot ”Almost Here” ja ”Hollow No More”. Goodrem ja McFadden purkivat kihlauksensa vuonna 2011. Goodrem seurusteli eron jälkeen Nick Jonasin kanssa, mutta pari erosi alkuvuodesta 2012.
Diskografia > Albumit

Innocent Eyes (2003)
Mistaken Identity (2004)
Delta (2007)
Child of the Universe (2012)
Innocent Eyes: Ten Year Anniversary Acoustic Edition (2013)
Diskografia > Kokoelmat

Innocent Eyes (2006) (Japanissa julkaistu kokoelmalevy)
Diskografia > EP:t

Christmas (2012)
Diskografia > Singlet

I Don't Care (2001)
Born to Try (2002)
Lost Without You (2002)
Innocent Eyes (2003)
Not Me, Not I (2003)
Predictable (2003)
Throw It Away (promo) (2004)
Out Of The Blue (2004)
Mistaken Identity (2005)
Almost Here (ft. Brian McFadden) (2005)
A Little Too Late (2005)
Be Strong (2005)
Flawed (Japani) (2006)
Together We Are One (2006)
In This Life (2007)
Believe Again (2007)
You Will Only Break My Heart (2008)
I Can't Break It To My Heart (2008)
Mistakes (Brian McFadden ft. Delta Goodrem) (2010)
I'm Not Ready (Michael Bolton ft. Delta Goodrem) (2011)
Sitting on Top of the World (2012)
Dancing with a Broken Heart (2012)
Wish You Were Here (2012)
Heart Hypnotic (2013)
Bayini (Geoffrey Gurrumul Yunupingu ft. Delta Goodrem) (2013)
Steppin' Out With My Baby (Tony Bennett ft. Delta Goodrem) (2013)
Diskografia > DVD:t

Delta / Innocent Eyes (2003)
Visualize Tour (2005)
Believe Again: Australian Tour 2009 (2009)
Filmografia > Elokuvat

Hating Alison Ashley (2005) - Alison Ashley
Filmografia > Televisio

A Country Practice (1993) - Georgina Bailey (1 jakso)
Hey Dad... (1993) - Cynthia Broadhurst (1 jakso)
Police Rescue (1995) - Shopie Harris (1 jakso)
Neighbours (2002–2005) - Nina Tucker (vakituinen rooli)
Aloha Havaiji (2005) - Taylor Ward (2 jaksoa)
Aiheesta muualla

Kuvia tai muita tiedostoja aiheesta Delta Goodrem Wikimedia Commonsissa
Delta Goodremin viralliset kotisivut
Delta Forums – virallinen foorumi (Arkistoitu – Internet Archive)
Delta Goodrem Myspacessa (englanniksi)
Delta Goodrem Internet Movie Databasessa. (englanniksi)
Delta Goodrem esiintymässä vuonna 2006.
Jaakko Rauramo

Jaakko Kaarle Mauno Rauramo (s. 27. marraskuuta 1941 Helsinki) on suomalainen diplomi-insinööri ja vuorineuvos. Hän oli Sanoma Osakeyhtiön toimitusjohtaja 1984–1999 ja hallituksen puheenjohtaja 1999–2001 sekä Sanoman hallituksen puheenjohtaja 2001–2013. Rauramo oli yhtiön palveluksessa vuodesta 1966 lähtien.
Rauramon aikana Sanoma kasvoi Pohjoismaiden suurimmaksi mediayhtiöksi, kansainvälistyi ja listautui Helsingin pörssiin. Erkonselvennä luottomiehenä tunnettu Rauramo valittiin lukuisia kertoja Suomen vaikutusvaltaisimmaksi mediapäättäjäksi.
Tausta

Rauramon isä oli Helsingin yliopiston hallintojohtaja, kanslianeuvos Heikki Rauramo ja äiti Maija (o.s. Massinen). Rauramo kirjoitti ylioppilaaksi Munkkiniemen yhteiskoulusta vuonna 1960 ja valmistui diplomi-insinööriksi Teknillisestä korkeakoulusta vuonna 1966. Hän suoritti jatko-opintoja Liikkeenjohdon Instituutissa (Lifim) ja Stanfordin yliopiston Sloan-ohjelmassa Yhdysvalloissa 1974–1975.
Muu toiminta

Lukuisten graafisen alan luottamustehtävien lisäksi seuraavissa tehtävissä:
STK/TT hallituksen jäsen 1985–2001
Rautakirja Oy:n hallituksen jäsen 1977–1988, puheenjohtaja 1988–2001
Svenska Dagbladets Ab, hallituksen jäsen 1995–1999
Valmet-konserni hallituksen jäsen 1991–1999
Metso Oyj, hallituksen jäsen 1999, varapuheenjohtaja 2004–2011
Reuters Founders Share Company ltd, johtokunnan jäsen 1999–2014
Puolustustaloudellinen suunnittelukunta, puheenjohtaja 2004–2008
Huoltovarmuusneuvosto, puheenjohtaja 2008–2012
Turvallisuus-ja puolustusasiain komitea, jäsen 2009–2012
Muu toiminta > Huomionosoitukset

I Luokan Vapaudenristi 1.12.2010
Suomen Valkoisen Ruusun komentajamerkki 6.12.2000
Teknillinen korkeakoulu, tekniikan kunniatohtori 9.9.2005
Budapestin kauppakorkeakoulu, kunniaprofessori 24.9.2011
Vuoden munkkalainen 2001
Yksityiselämä

Rauramo on naimisissa Eeva-Sofia Rauramon (o.s. Raustila) kanssa. Heillä on kaksi poikaa, joista toinen on yritysjohtaja Markus Rauramo. Rauramon harrastuksiin kuuluvat metsästys, kirjallisuus ja tennis. Rauramo on sotilasarvoltaan majuri.
Aiheesta muualla

Turo Uskali: Vuorineuvos Jaakko Rauramo (1941–). Suomen talouselämän vaikuttajat -verkkojulkaisu (maksullinen). 5.9.2008. Suomalaisen Kirjallisuuden Seura.
Etiopiantrappi

| Etiopiantrappi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Trapit Otididae
Suku::  Punatöyhtötrapit Lophotis
Laji::  gindiana
Kaksiosainen nimi
 Lophotis gindiana  Oustalet, 1881 
Synonyymit
 Eupodotis gindiana 
Katso myös
   Etiopiantrappi Wikispeciesissä   Etiopiantrappi Commonsissa 
Infobox OKNimi-testi OKIUCN-testi OK: 
Etiopiantrappi (Lophotis gindiana, syn. Eupodotis gindiana) on trappien heimoon kuuluva lintu. Sitä tavataan Afrikan itäosissa: Sudanissa, Djiboutissa, Etiopian eteläosassa, Somaliassa, Keniassa ja Tansanian pohjoisosassa. Se viihtyy savannilla ja kuivalla pensaikkomaalla.
Linnulla on musta vatsapuoli, hohtavan valkoiset ”bikinit” rinnassa, harmaa kaula ja ruskehtava pää ja harmaanruskea selkäpuoli.
Aiheesta muualla

Calphotos (valokuva)
James Shields

James Shields on ollut ainakin seuraavien henkilöiden nimi:
James Shields (baseball), vuonna 1981 syntynyt baseballin pelaaja
James Shields (vuonna 1762 syntynyt poliitikko), irlantilais-yhdysvaltalainen poliitikko
James Shields (vuonna 1806 syntynyt poliitikko), irlantilais-yhdysvaltalainen poliitikko, joka edusti Yhdysvaltain senaatissa kolmea eri osavaltiota
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”James Shields”, voi hakea sivunnimihaulla, laajalla sivunnimihaulla tai tekstihaulla.
Ersilio Menzani

Ersilio Menzani (28. joulukuuta 1872 Mongardino – 30. kesäkuuta 1961) oli italialainen roomalaiskatolinen arkkipiispa. Hänet vihittiin papiksi 29. kesäkuuta 1895 ja nimitettiin Piacenzan hiippakunnan johtoon 16. joulukuuta 1920. Piispaksi vihkiminen seurasi 25. tammikuuta 1921. Pääkonsekraattorina toimi paavi Benedictus XV, jota avustivat Giovanni Battista Nasalli Rocca di Corneliano ja Agostino Zampini.
17. marraskuuta 1945 Menzani sai arkkipiispan henkilökohtaisen arvonimen. Hän kuoli 88-vuotiaana virassa.